'Huurmoordenaar' in Bloemfontein vasgetrek | Maroela Media
'n Man, wat vermoedelik 'n huurmoordenaar is, is Maandag in hegtenis geneem kort nadat hy na bewering 'n motoris in die Bloemfonteinse middestad in die kop geskiet het.
Kapt. Chaka Marope, woordvoerder van die polisie, het gesê 'n 40-jarige Bangladesji man het teruggekeer van 'n gebedsessie by 'n plaaslike kerk toe die voorval gebeur het. Die man was besig om sy motor oop te sluit, toe die skieter hom genader en op kort afstand geskiet het. Die skieter het onmiddellik van die toneel gevlug.
Die polisie is ontbied en die 28-jarige verdagte is 'n paar meter van die toneel in hegtenis geneem, het Marope gesê. 'n Rewolwer met vyf patrone binne is in sy besit gevind.
Die slagoffer is tans in 'n kritieke toestand in die hospitaal.
Volgens Marope is die motief vir die voorval nog nie bekend nie, maar die polisie vermoed die aanval was beplan, aangesien die slagoffer nie van sy persoonlik besittings beroof is nie. Die verdagte sal binnekort in die Bloemfontein-landdroshof verskyn op aanklagte van poging tot moord en die onwettige besit van 'n vuurwapen.
Nou wat is nou so vreeslik hieraan???? Hier by ons verkoop al die buitelanders dwelms en maak n fortuin en die polisie weet van niks.
Beslis nie n baie suksesvolle huurmoordenaar nie. Die polisie is onbied, wat ons weet, baie baie lank kon vat om op te daag. En hulle arresteer hom meters van die toneel? Het hy gevlug met n loopring?
Het Suid-Afrika huurmoordenaars ook tot watter vlak gaan die land nog verval
Die skieter het onmiddellik van die toneel gevlug. Die polisie is ontbied en 'n paar meter verder is die verdagte inhegtenis geneem. Hy vlug nie baie vinnig nie. Die mensdom is siek verby! Wat ookal die rede – Ek hoop die man trek deur en herstel.
Teresa dis seeker weer drugs en skuld mekaar geld en dan n hit , suid afrika is nou mos een groot drug kartel . zama het mos die grense oop gemaak om stemme te kry , nou is so iets aller daags hier .